જોકે હવે ગૂગલને લાગી રહ્યું છે કે આ ગ્લાસિસ એકવીસમી સદી પ્રમાણે ડિઝાઇનર લુક નથી આપતા અને એટલે એણે આ ગ્લાસિસ માટે કોઈ ફૅશન-ડિઝાઇનરની મદદ લેવાનું નક્કી કર્યું છે. ગૂગલ સ્માર્ટ ગ્લાસિસને ડિઝાઇનર આઉટફિટ સાથે પણ પહેરી શકાય એ માટે હવે કલરફુલ ફ્રેમ આપવામાં આવશે, જેની કિંમત ગૂગલના રેગ્યુલર ગ્લાસિસ કરતાં વધુ હશે. એટલે કે નૉર્મલ ગ્લાસિસ જ્યાં ૯૦,૪૧૨ રૂપિયાની કિંમતે મળે છે ત્યાં આ ડિઝાઇનર લિમિટેડ એડિશન ગ્લાસિસની કિંમત ૧,૦૩,૯૭૪ રૂપિયા રાખવામાં આવી છે. એ સિવાય ગૂગલ હવે પોતાના આ સ્માર્ટ ગ્લાસિસને વધુ ડિઝાઇનર બનાવવા માટે બરબેરી, રે-બૅન, ઓકલે, રાલ્ફ લોરેન, પ્રાદા જેવી બ્રૅન્ડ્સ સાથે મળીને વધુ સ્ટાઇલિશ બનાવવાની કોશિશ કરી રહ્યું છે.